APROBACIÓN DEFINITIVA DA MODIFICACIÓN DA ORDENANZA FISCAL DO IBI (MODIFICACIÓN ARTIGO 9 BIS)
ADMINISTRACIÓN LOCAL — Municipal — Agolada (Ordenanzas e Regulamentos, 21/12/2018)

Por Decreto 2018-0202 do 14/12/2018 elevouse a definitivo, por non terse presentado alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 10/10/2018 (artigo 70.2 da Lei 7/1985, do 4 de abril, Reguladora das bases de réxime local). Contra esta elevación a definitivo podese interpoñer directamente recurso contencioso-administrativo na forma e prazos que establecen as normas da dita Xurisdición. O seu texto definitivo é o que se publica neste anuncio. Modifícase o artigo 9 bis que queda redactado do seguinte xeito: “Gozarán dunha bonificación do 95% da cota íntegra do imposto aqueles inmobles nos que estean situadas unicamente construcións nas que se desenvolvan total e exclusivamente actividades agrarias, gandeiras ou forestais pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego que xustifiquen tal declaración. Entenderase como inmobles destinados ao desenvolvemento de actividades agrícolas ou gandeiras aqueles que, de acordo coa normativa do catastro inmobiliario, estean cualificados como de uso principal agrario. No suposto de que nun mesmo inmoble existan, ademais das construcións indicadas no parágrafo anterior, outras construcións destinadas a un uso distinto das actividades agrarias, gandeiras ou forestais, aplicaráselle unha bonificación do 50% da cota íntegra do imposto. Se nese mesmo inmoble de desenvolve unha actividade económica distinta á agraria, gandeira ou forestal non se poderá outorgar bonificación algunha. Para poder solicitar esta bonificación á construción cuxa construción motiva á súa solicite, terá que estar debidamente dada de alta no Catastro e ter asignado un valor catastral. Corresponderalle ao Pleno da Corporación a declaración de especial interese ou de utilidade municipal, previa solicitude dos suxeitos pasivos, debendo contar co voto favorable da maioría simple dos seus membros. A bonificación terá carácter rogado, tendo que presentarse polo suxeito pasivo e terá efectos a partir do período impositivo seguinte ao da presentación da solicitude; para que teña efectos no propio exercicio económico, as solicitudes teñen que presentarte e aprobarse antes do 31 de marzo. A súa concesión manterase para os exercicios sucesivos ata que se modifique ou derrogue a presente ordenanza Para poder gozar desta bonificación, os interesados terán que achegar a seguinte documentación: 1st.— Solicitude do que ostenten a titularidade do dereito que, en cada caso, sexa constitutivo do feito impoñible do imposto.2nd.— Documento que identifique catastralmente o inmoble para o que se solicita a bonificación e a súa titularidade (referencia catastral). 3rd.— Acreditación da representación no caso de persoas xurídicas.4th.— Declaración responsable do titular da actividade, que pode coincidir ou non co suxeito pasivo, de que está desenvolvendo a actividade agraria, forestal ou gandeira 5th.— Declaración responsable do suxeito pasivo que acredite que no inmoble para o que se solicita a bonificación non se está a desenvolver unha actividade económica distinta á agraria, gandeira ou forestal. Dita declaración ten que vir asinada polo suxeito pasivo.6th.— Xustificante do recoñecemento de explotación de que se trate e a licenza de actividade correspondente.7th.— Xustificación da adscrición ao réxime especial da Seguridade Social que corresponda.8th.— Certificado da Axencia Tributaria no que conste a situación censual do titular da explotación e a situación en activo daquel.9th.— Informe ou certificado de que o suxeito pasivo non ten débedas coa Seguridade Social.10th.— Informe ou certificado de que o suxeito pasivo non ten débedas coa Facenda estatal, autonómica nin local. O concello realizará de oficio todas as actuacións necesarias para a comprobación dos extremos expostos ao respecto desta bonificación. Os obrigados tributarios deberán comunicar ao concello calquera modificación relevante das condicións ou requisitos esixibles para a aplicación do beneficio fiscal. O órgano competente poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación de aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal”. Agolada, 14 de decembro de 2018. Carmen Yadira Luis Rolando Ordace Nidam. Alcalde.